Document ID: 32004R2132

UREDBA SVETA (ES) št. 2132/2004
z dne 6. decembra 2004
o določitvi priporočenih cen in proizvodnih cen za Skupnost za določene ribiške proizvode za ribolovno leto 2005 v skladu z Uredbo (ES) št. 104/2000
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 104/2000 z dne 17. decembra 1999 o skupnih tržnih ureditvah za ribiške proizvode in proizvode iz ribogojstva (1), ter zlasti člena 18(3) in člena 26(1) Uredbe,
ob upoštevanju predloga Komisije,
ob upoštevanju naslednjega:
(1)
Člena 18(1) in 26(1) Uredbe (ES) št. 104/2000 predvidevata določitev priporočene cene in proizvodne cene za Skupnost za vsako ribolovno leto, da se določijo ravni cen za intervencijo na trgu za določene ribiške proizvode.
(2)
Člen 18(1) Uredbe (ES) št. 104/2000 predvideva, da naj se priporočena cena določi za vsak proizvod in skupino proizvodov, ki so našteti v seznamu v Prilogah I in II k tej uredbi.
(3)
Na podlagi trenutno dosegljivih podatkov o cenah zadevnih proizvodov in meril iz člena 18(2) Uredbe (ES) št. 104/2000 bi bilo treba priporočene cene za ribolovno leto 2005 zvišati, ohraniti ali znižati glede na posamezne vrste.
(4)
Uredba (ES) št. 104/2000 predvideva, da naj se proizvodna cena za Skupnost določi posebej za vsak proizvod, naštet v seznamu v Prilogi III k tej uredbi. Vendar zadošča, da se proizvodna cena za Skupnost določi samo za enega od proizvodov s seznama v Prilogi III k Uredbi (ES) št. 104/2000, ker je cene za ostale proizvode mogoče izračunati s pomočjo pretvorbenih faktorjev, ki jih določa Uredba Komisije (EGS) št. 3510/82 (2).
(5)
Na podlagi meril, opredeljenih v prvi in drugi alinei člena 18(2) in v členu 26(1) Uredbe (ES) št. 104/2000, bi bilo treba proizvodno ceno za Skupnost za ribolovno leto 2005 prilagoditi.
(6)
Glede na nujnost zadeve je treba priznati izjemo od roka šestih tednov iz točke 3 dela I Protokola o vlogi nacionalnih parlamentov v Evropski uniji, ki je priložen Pogodbi o Evropski uniji -
SPREJEL NASLEDNJO UREDBO:
Člen 1
Za ribolovno leto od 1. januarja do 31. decembra 2005 so priporočene cene iz člena 18(1) Uredbe (ES) št. 104/2000 določene v Prilogi I k tej uredbi.
Člen 2
Za ribolovno leto od 1. januarja do 31. decembra 2005 so proizvodne cene za Skupnost iz člena 26(1) Uredbe (ES) št. 104/2000 določene v Prilogi II k tej uredbi.
Člen 3
Ta uredba začne veljati 1. januarja 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 6. decembra 2004

Labels: 2
6